Sandsfjordbrua

Sandsfjordbrua er en veibro over Sandsfjorden i Suldal kommune. Broen erstatter ferjesambandet Sand–Ropeid.Fv. 46 Sandsfjordbru-prosjektet  Statens vegvesen Den åpnet 27. november 2015.NRK.no: Bli med over Sandsfjord bru for første gang

Broen går over en hovedled med eneste innseiling til industristedet Sauda og er med 65 meter landets høyeste over en seilingsled. Brua er 580 meter lang og har tre spenn, der største spennet er 290 meter. Kjørebanen er på det høyeste 73 meter over vannflaten.  Broen er bygget i betong etter fritt frembygg-metoden. Selve broen var kostnadsberegnet til 350 millioner kroner. Med tilførselsveger vil anlegget koste omkring 660 millioner kroner.Våre veger, nr 6, 2015, s.72. Dette inkluderte fem nye tunneler på til sammen 1450 meter: Åsarøytunnelen og Spøneflottunnelen vest og nord for broen, og Onsmannestunnelen, Seljeviktunnelen og Laudalstunnelen sør og øst for broen. I alt ble det anlagt 5 km tilførelsesveg. I alt gikk det med 18.000 m3 betong, på grunn av det lange spennet ble det brukt en spesielt lett betong.

Arbeidet ble utført av entreprenøren Kruse Smith.Rekordbrua er ferdig. Våre veger, nr 10, 2015 s. 64 

Se også
 Liste over broer i Norge
 Liste over broer i Norge etter lengde

Referanser

Eksterne lenker
 Sandsfjordbrua i OpenStreetMap

Kategori:Veibroer i Rogaland
Kategori:Fritt frambygg-broer
Kategori:Kassebroer
Kategori:Veier i Suldal
Kategori:2015 i Norge
Kategori:Broer åpnet i 2015